Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Andrea Galádová Mgr.
Pozícia: vedúca oddelenia medzinárodných meraní
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B2

2. Zahraničná pracovná cesta (ZPC):
Štát, mesto: Dánsko, Kodaň
Vykonaná v dňoch: 22. – 27.6.2014
Názov prijímajúcej organizácie: 
Účel cesty: Meeting of the ICILS National Research Coordinators
Spôsob financovania: z rozpočtu NÚCEM 

3. Rámcový program pobytu:
22. jún 2014	preprava na ZPC Bratislava – Viedeň – Kodaň
23. jún  - 27.jún 2014	Meeting of the ICILS National Research Coordinators
27. jún 2014	preprava zo ZPC Kodaň – Viedeň – Bratislava
Stretnutie prebehlo podľa vopred stanoveného programu. Počas štyroch rokovacích dní predstavili pracovníci ACER a DPC pripravované jednotlivé kapitoly medzinárodnej správy a spôsob a možnosti spracovania dát pomocou nimi vyvinutého softvéru IDB Analyzer a následne konkrétnej práci s dátami. Zároveň bola časť stretnutí venovaná práci v diskusných skupinách a pripomienkovaniu jednotlivých kapitol medzinárodnej správy, konzultáciám medzinárodného a národných centier štúdie. 

4. Stručný priebeh rokovaní:
23. jún 2014 	spracovanie dát so zameraním na proces tvorby váh, výberu vzorky, vytváranie databáz
24. jún 2014	kognitívne dáta a metódy ich spracovania
25. jún 2014	úloha školy a vzdelávania, spôsoby analyzovania vplyvu rodinného zázemia na výkon žiakov
26. jún 2014	variabilita počítačovej gramotnosti žiakov v medzinárodnom kontexte, IDB Analyzer workshop 
		analýzy a konzultácie v rámci medzinárodného centra a národných centier
		 
Stretnutie, workshopy a následné diskusie k prerokovávaným témam priniesli informácie, ktoré pomáhajú zvyšovať kvalitu elektronického testovania, následného spracovania získaných údajov a analytického spracovania na národnej úrovni.  

5. Odporúčané závery:
Skúsenosti z medzinárodných meraní sú prínosom pre národné testovania, či už v elektronickej alebo papierovej podobe. Metodika, výberu vzorky, administrácie testovania, spracovania dát a štatistického vyhodnotenia poskytovaná medzinárodným centrom je zdrojom pre národné monitorovanie úrovní vedomostí a zručností žiakov.
Zverejnenie medzinárodnej správy štúdie ICILS sa očakáva v novembri 2014. K termínu jej zverejnenia je potrebné pripraviť zverejnenie výsledkov na národnej úrovni.

6. Prehľad prinesenej dokumentácie a miesto jej uloženia:
Všetky materiály poskytované na mítingu národných koordinátorov medzinárodnej štúdie ICILS podliehajú utajeniu a sú uložené u národného koordinátora štúdie až do uvoľnenia medzinárodným centrom štúdie.  

7. Osobitne vyhotovený očakávaný prínos ZPC:
Účasť na stretnutí bola nevyhnutnou podmienkou úspešného splnenia jedného z cieľov medzinárodnej štúdie, ktorým je zverejnenie medzinárodnej správy. Krajiny zapojené do štúdie na základe výsledkov a prvotných analýz medzinárodného centra pripravia na národnej úrovni zverejnenie svojich výsledkov prostredníctvom národných správ. Pri ich príprave použijú získané vedomosti o metodike a spracovaní dát na sekundárne analýzy vyplývajúce z národného kontextu. Svojím obsahom stretnutie prinieslo mnoho informácií a praktických skúseností pre tvorbu výstupu medzinárodnej štúdie. Bolo to posledné stretnutie národných koordinátorov štúdie ICILS 2013 pred oficiálnym zverejnením medzinárodnej správy. 

8. Spôsob zverejnenia výsledkov ZPC, prenos získaných informácií
Zverejnenie medzinárodnej správy o výsledkoch štúdie ICILS je plánované na mesiac november 2014, zverejnenie databázy na marec 2015.

Svojím podpisom súhlasím so zverejnením správy na internete.

Správu vypracoval: Andrea Galádová

Dátum: 4.7.2014

Správu schválil: (meno a podpis)